Държавен вестник, бр. 48, 2025 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  48
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 3
от 3 юни 2025 г.
за осигуряване качеството на професионал­
ното обучение в професионалните колежи и 
центровете за професионално обучение
Раздел I
Общи положения
Чл. 1. (1) С тази наредба се уреждат условията 
и редът за разработване на вътрешна система 
за осигуряване на качеството на професионал­
ното обучение в професионалните колежи и 
центровете за професионално обучение.
(2) С наредбата се определят принципите 
за осигуряване на качеството, изискванията 
към професионалните колежи и центровете за 
професионално обучение за усъвършенстване на 
процесите за управление на качеството, както 
и показателите, условията и редът за измерване 
на постигнатото качество.
Чл. 2. (1) Осигуряването на качеството на 
професионалното обучение се осъществява чрез 
непрекъснат процес на подобрения в работата 
на професионалните колежи и центровете за 
професионално обучение въз основа на пла­
ниране, изпълнение на дейностите, анализ и 
самооценка на постигнатите резултати.
(2) Качеството на професионалното обуче­
ние в професионалните колежи и центровете 
за професионално обучение се осигурява чрез 
изграждане на вътрешна система за осигурява­
не на качеството при спазване на държавните 
образователни стандарти за придобиване на 
квалификации по професии и на действащото 
законодателство.
Чл. 3. Качеството на професионалното обу­
чение се осигурява при спазване на следните 
принципи:
1. целенасоченост към постигане на високи 
резултати от професионалното обучение;
2. ориентираност на обучението към изиск­
ванията и потребностите на пазара на труда;
3. ефикасност при ползване на ресурсите и 
ефективност, която да носи измерими ползи 
както за обучаемите, така и за пазара на труда;
4. ангажираност на всички участници в 
професионалното обучение в процеса за оси­
гуряване на качеството;
5. удовлетвореност на участниците в процеса 
на обучението и на другите заинтересовани 
лица;
6. приемственост на политиките и постиже­
нията, прилагане на добри практики;
7. прозрачност, демократичност и социален 
диалог.
Чл. 4. (1) Измерването на постигнатото 
качество в професионалните колежи и центро­
вете за професионално обучение се извършва 
ежегодно, като се прилагат индикаторите и 
критериите, посочени в приложението, и се 
изготвя доклад за самооценка на качеството.
(2) Индикаторите са разпределени по области 
на оценяване, а критериите към тях са разде­
лени в три степени с определени количествени 
показатели за всяка степен.
Раздел II
Условия и ред за разработване на вътрешна 
система за осигуряване на качеството в про­
фесионалните колежи и центровете за профе­
сионално обучение
Чл. 5. (1) Вътрешната система за осигуряване 
на качеството по чл. 2, ал. 2 е съвкупност от 
взаимносвързани процеси, методи и инстру­
менти, които се използват за гарантиране на 
високо качество на обучението.
(2) Вътрешната система за осигуряване на 
качеството се организира и осъществява от 
следните участници:
1. директора на професионалния колеж или 
център за професионално обучение;
2. отговорника по качеството;
3. комисията за осигуряване на качеството.
Чл. 6. Директорът на институцията:
1. организира, контролира и отговаря за 
функционирането на вътрешната система за 
осигуряване на качеството;
2. утвърждава политиката за осигуряване 
на качеството и целите, които си поставя ин­
ституцията;
3. определя отговорника по качеството;
4. определя състава на комисията за осигу­
ряване на качеството по чл. 5, ал. 2, т. 3;
5. утвърждава годишен план-график за про­
веждане на дейностите по самооценяването и 
коригиращите мерки в хода на изпълнението му;
6. утвърждава коригиращи мерки и дейности 
за следващия период на измерване на качеството 
въз основа на годишния доклад за резултатите 
от проведеното самооценяване;
7. провежда мониторинг на дейностите по 
осигуряване на качеството в институцията;
8. утвърждава годишния доклад за резулта­
тите от проведеното самооценяване;
9. организира обучение на персонала за 
повишаване на ефективността и ефикасността 
на дейностите по осигуряване на качеството, 
които се осъществяват в институцията.
Чл. 7. (1) Отговорникът по качеството е 
председател на комисията за осигуряване на 
качеството и отговаря за функционирането 
на вътрешната система за осигуряване на ка­
чеството, като:
1. организира и координира работата на 
комисията за осигуряване на качеството;
2. изготвя годишен доклад за резултатите 
от проведеното самооценяване;
3. предлага коригиращи мерки, насочени 
към изпълнение на критериите за оценяване 
на качеството в по-висока степен, и организира 
и координира дейностите по изпълнението им.
(2) Отговорникът по качеството се определя 
със заповед на директора на институцията в 
срок до 5 януари на календарната година.